Anibong Memorial Marker

Pira na katuig an naglabay tikang naglasurbo an bagyo Yolanda ha siyudad han Tacloban pero nagpapabilin la gihapon an mga ulat hini ha kasing kasing han katawhan. An Tacloban in naging kilala mahitungod hini nga masirom na panhitabo ugaring waray pabay-i han mga tawo na ini nga mga ulat na magsimbolo la hin kasakit. Usa na mga butang na mga butang na magpapamatood hini kay an Anibong Memorial Marker.

An Anibong Memorial Marker in makikitan ha Brgy. Anibong, Tacloban City. Ini nga barko na M/M Eva Jocelyn in usa la ha mga napulo nga barko nga naanod ha sagka mahitungod han dulok dida han Bagyo Yolanda. Gin paniguroan han awtoridad han M/M Eva Jocelyn na mahibalik an barko ha kadagatan ugaring sano an una nga anibersaryo han paglasurbo han Yolanda ginpagdesisyonan han Sanggunian Panlungsod han Tacloban na imbis ibalik ha dagat an barko himuon nala ini nga usa nga memorabilya ha pagdumdum han Bagyo Yolanda. Pormal nga gin abrihan an Anibong Memorial Marker dida ha ika-07 han 2015.

Ini nga Anibong Memorial Marker in nagseserbi kumo usa nga bago na atraksyon ha siyudad han Tacloban. Damo na turista an napakadto hini nga atraksyon para magpakuha hin litrato ngan maghatag hin respeto ha mga nagkawara dida han Bagyo Yolanda. Abri an Memorial marker ha bugos nga adlaw para ha mga gusto bumisita.

Ini nga Anibong Memorial Marker diri la nagseserbi kumo usa nga atraksyon, ini gihapon kay nagsisimbolo han kakusog han Taclobanon na bisan ano pa nga bagyo an madangat ha siyudad diri gud mapabantad an mga taga Tacloban.

Mga kasarigan

Tacloban